text: Livløs og tilskadekommen mand fundet på fortov 
  03 oktober 2016 kl. 08.03
  Livløs og kvæstet mand blev mandag morgen fundet på et fortov i Haderslev. Han er senere afgået ved døden. Politiet undersøger sagen. 
  Opdatering: Politiet oplyser kl. 12.50, at der ikke foreligger nogen kriminel handling bag dødsfaldet.
  En 33-årig mand fra Haderslev er mandag morgen afgået ved døden. Han blev fundet livløs og hårdt tilskadekommen på fortovet på Varbergvej i Haderslev klokken 6.18, meddeler efterforskningsleder Jens Peter Rudbeck til TV SYD. 
  Politiet efterforsker sagen som et mistænkeligt dødsfald. Men derudover har de ikke flere oplysninger i sagen lige nu. Politiet forventer at kunne fortælle mere omkring middagstid.
  
  LIVSLINIEN
  De fleste mennesker har perioder, hvor livet eller en situation opleves som så svær, at de ikke kan magte den alene. Har du tanker om selvmord, kan du kontakte Livsliniens telefonrådgivning, 70 201 201 alle årets dage fra kl. 11-04.Se mere på www.livslinien.dk
  
  